Document ID: 32005R0341

ΚΑΝΟΝΙΣΜΌΣ (ΕΚ) αριθ. 341/2005 ΤΗΣ ΕΠΙΤΡΟΠΉΣ
της 25ης Φεβρουαρίου 2005
για την τροποποίηση των κανονισμών (ΕΚ) αριθ. 1432/94 και (ΕΚ) αριθ. 1458/2003 σχετικά με τη μέγιστη ποσότητα την οποία πρέπει να αφορούν οι αιτήσεις πιστοποιητικών εισαγωγής χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 11 παράγραφος 1,
τον κανονισμό (ΕΚ) αριθ. 774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα (2), και ιδίως το άρθρο 7,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (3), και ιδίως το άρθρο 1,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1432/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το χοίρειο κρέας, και για ορισμένα άλλα γεωργικά προϊόντα (4) και τον κανονισμό (ΕΚ) αριθ. 1458/2003 της Επιτροπής, της 18ης Αυγούστου 2003, για το άνοιγμα και τον τρόπο διαχείρισης στον τομέα του χοιρείου κρέατος δασμολογικών ποσοστώσεων (5) ανοίχτηκαν δασμολογικές ποσοστώσεις εισαγωγής για το χοίρειο κρέας και καθορίστηκαν λεπτομερώς οι όροι που διέπουν την πρόσβαση των επιχειρηματιών στις εν λόγω ποσοστώσεις.
(2)
Η χρησιμοποίηση των δύο δασμολογικών ποσοστώσεων εισαγωγής υπήρξε εν γένει χαμηλή κατά τα τελευταία έτη, ενώ ο καθορισμός μιας σχετικά μικρής μέγιστης ποσότητας την οποία πρέπει να αφορά κάθε αίτηση πιστοποιητικού ενδέχεται να αποτέλεσε αποθαρρυντικό παράγοντα. Προκειμένου να διευκολυνθεί η εμπορία χοιρείου κρέατος στο πλαίσιο των δύο εν λόγω ποσοστώσεων, πρέπει να αυξηθεί η οικεία μέγιστη ποσότητα.
(3)
Ως εκ τούτου, οι κανονισμοί (ΕΚ) αριθ. 1432/94 και (ΕΚ) αριθ. 1458/2003 πρέπει να τροποποιηθούν αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 στοιχείο β) του κανονισμού (ΕΚ) αριθ. 1432/94, το ποσοστό «10 %» αντικαθίσταται από το ποσοστό «20 %».
Άρθρο 2
Στο άρθρο 4 στοιχείο β) του κανονισμού (ΕΚ) αριθ. 1458/2003, το ποσοστό «10 %» αντικαθίσταται από το ποσοστό «20 %».
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται στις αιτήσεις πιστοποιητικών που υποβάλλονται από την 1η Μαρτίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 2005.

Labels: 3
17